สรุปภาวะตลาดต่างประเทศวานนี้
สรุปภาวะตลาดต่างประเทศประจำวันที่ 13 ต.ค.59
14 ต.ค. 2559

ดัชนีดาวโจนส์ตลาดหุ้นนิวยอร์กปิดลบ เมื่อคืนนี้ (13 ต.ค.) หลังจากทางการจีนเปิดเผยตัวเลขการค้าที่อ่อนแอ นอกจากนี้ ตลาดยังได้รับแรงกดดันจากการคาดการณ์ที่ว่า ธนาคารกลางสหรัฐ (เฟด) อาจปรับขึ้นอัตราดอกเบี้ยในเดือนธ.ค.
ดัชนีเฉลี่ยอุตสาหกรรมดาวโจนส์ปิดที่ 18,098.94 จุด ลดลง 45.26 จุด หรือ -0.25% ดัชนี NASDAQ ปิดที่ 5,213.33 จุด ลดลง 25.69 จุด หรือ -0.49% ดัชนี S&amp;P500 ปิดที่ 2,132.55 จุด ลดลง 6.63 จุด หรือ -0.31%
 
ตลาดหุ้นยุโรปปิดร่วงลง เมื่อคืนนี้ (13 ต.ค.) หลังจากทางการจีนเปิดเผยข้อมูลการค้าที่ซบเซา ซึ่งส่งผลให้นักลงทุนวิตกกังวลว่า เศรษฐกิจจีนซึ่งใหญ่เป็นอันดับ 2 ของโลก จะเข้าสู่ภาวะชะลอตัว
ดัชนี Stoxx Europe 600 ปรับตัวลง 0.9% ปิดที่ 335.62 จุด
ดัชนี CAC-40 ตลาดหุ้นฝรั่งเศสปิดที่ 4,405.17 จุด ลดลง 47.07 จุด หรือ -1.06% ดัชนี DAX ตลาดหุ้นเยอรมันปิดที่ 10,414.07 จุด ร่วงลง 109.00 จุด  -1.04% ดัชนี FTSE 100 ตลาดหุ้นลอนดอนปิดที่ 6,977.74 จุด ลดลง 46.27 จุด หรือ -0.66%
 
ตลาดหุ้นลอนดอนปรับตัวลดลง เมื่อคืนนี้ (13 ต.ค.) เนื่องจากนักลงทุนวิตกกังวลเกี่ยวกับเศรษฐกิจจีน หลังจากจีนเปิดเผยยอดส่งออกที่ร่วงลงอย่างเหนือการคาดหมาย
ดัชนี FTSE 100 ปิดปรับตัวลง 46.27 จุด หรือ 0.66% แตะที่ 6,977.74 จุด
 
สัญญาน้ำมันดิบเวสต์เท็กซัส (WTI) ตลาดนิวยอร์กปิดบวก เมื่อคืนนี้ (13 ต.ค.) หลังจากสำนักงานสารสนเทศด้านการพลังงานของรัฐบาลสหรัฐ (EIA) เปิดเผยรายงานสต็อกน้ำมันประจำสัปดาห์ ซึ่งแม้ว่าสต็อกน้ำมันดิบของสหรัฐปรับตัวสูงขึ้น แต่สต็อกน้ำมันเบนซินปรับตัวลง และปริมาณการผลิตน้ำมันดิบของสหรัฐปรับตัวลดลงสู่ระดับต่ำสุดในรอบกว่า 1 ปี
สัญญาน้ำมันดิบ WTI ส่งมอบเดือนพ.ย.เพิ่มขึ้น 26 เซนต์ หรือ 0.5% ปิดที่ 50.44 ดอลลาร์/บาร์เรล
สัญญาน้ำมันดิบเบรนท์ส่งมอบเดือนธ.ค.เพิ่มขึ้น 22 เซนต์ หรือ 0.4% ปิดที่ 52.03 ดอลลาร์/บาร์เรล
 
สัญญาทองคำตลาดนิวยอร์กปิดบวก เมื่อคืนนี้ (13 ต.ค.) หลังจากธนาคารกลางสหรัฐ (เฟด) เปิดเผยรายงานการประชุมประจำเดือนก.ย. ซึ่งระบุว่า กรรมการส่วนใหญ่มีมติให้ชะลอการปรับขึ้นอัตราดอกเบี้ยออกไป
สัญญาทองคำตลาด COMEX (Commodity Exchange) ส่งมอบเดือนธ.ค.เพิ่มขึ้น 3.8 ดอลลาร์ หรือ 0.3% ปิดที่ระดับ 1,257.6 ดอลลาร์/ออนซ์
สัญญาโลหะเงินส่งมอบเดือนธ.ค.ลดลง 4.7 เซนต์ หรือ 0.27% ปิดที่ 17.458 ดอลลาร์/ออนซ์
สัญญาพลาตินัมส่งมอบเดือนม.ค.ลดลง 9 ดอลลาร์ หรือ 0.96% ปิดที่ 932.9 ดอลลาร์/ออนซ์
 
สกุลเงินดอลลาร์สหรัฐอ่อนค่าลง เมื่อเทียบกับเงินสกุลหลักๆ ในการซื้อขายที่ตลาดนิวยอร์กเมื่อคืนนี้ (13 ต.ค.) เนื่องจากนักลงทุนวิตกกังวลเกี่ยวกับข้อมูลการค้าที่ซบเซาของจีน
ดอลลาร์สหรัฐอ่อนค่าลงเมื่อเทียบกับเยนที่ระดับ 103.58 เยน จากระดับ 104.26 เยน และลดลงเมื่อเทียบฟรังก์สวิส ที่ระดับ 0.9866 ฟรังก์ จากระดับ 0.9905 ฟรังก์ ในขณะที่ขยับลงเมื่อเทียบดอลลาร์แคนาดาที่ระดับ 1.3194 ดอลลาร์แคนาดา จากระดับ 1.3252 ดอลลาร์แคนาดา
เงินยูโรแข็งค่าขึ้นเมื่อเทียบดอลลาร์สหรัฐ ที่ระดับ 1.1049 ดอลลาร์สหรัฐ จากระดับ 1.1013 ดอลลาร์สหรัฐ ในขณะที่เงินปอนด์เพิ่มขึ้นแตะระดับ 1.2249 ดอลลาร์สหรัฐ จากระดับ 1.2191 ดอลลาร์สหรัฐ ส่วนเงินดอลลาร์ออสเตรเลียเพิ่มขึ้นแตะระดับ 0.7574 ดอลลาร์สหรัฐ จากระดับ 0.7565 ดอลลาร์สหรัฐ